ढेर सारी खुशियां दे गया क्रिसमस
मानवसमाज को प्रेम, अहिंसा का संदेश देकर अंधकार से निकालने वाले प्रभु यीशु के जन्मोत्सव का पर्व क्रिसमस शुक्रवार को पूरे मानव समाज को ढेर सारी खुशियां देकर विदा हुआ। क्रिसमस के पर्व का उत्साह सबसे अधिक बच्चों और युवतियों में नजर आया, जो पौ फटने के साथ ही प्रार्थना सभा में शामिल होने चर्च पहुंच गई थी। क्रिसमस के पर्व उल्लास में समाज का हर वर्ग जश्न में डूबा नजर आया। प्रार्थना खत्म होने के बाद जहां युवक-युवतियों ने सामूहिक रूप से डांस कर क्रिसमस को सेलिब्रेट किया। वहीं ईसाई समुदाय के लोगों में प्रभु यीशु के जन्मोत्सव का पर्व क्रिसमस को लेकर अधिक उत्साह रहा। ईसाई समुदाय के युवक-युवतियों और महिलाएं-पुरुष नए कपड़े पहन कर चर्च पहुंचे थे। कमोबेश, क्रिसमस को लेकर शुक्रवार को शहर में उत्साह और उमंग का नजारा दिखा, तो इस पर्व के उमंग में दूसरे समुदाय के लोग भी शामिल हुए। शहर से लेकर गांव तक के गिरिजा घरों में ईसाई समुदाय के लोगों की भीड़ जुटनी शुरू हो गई थी। इस दौरान गिरिजा घरों के पादरी की ओर से निर्धारित समय के साथ ही प्रार्थना सभा शुरू कर दिया गया।
बच्चों के बीच टॉफियां बांटता शांता क्लॉज।
क्रिसमस पर डांस करते युवक-युवती।
बाइबिल पाठ करते पादरी।
पाप के खात्मा के लिए लिया यीशु ने जन्म
प्रार्थनासभा के क्रम में पादरी ने क्रिसमस के मकसद से लोगों को अवगत कराते हुए कहा कि प्रभु यीशु ने विश्व से हिंसा और पाप का खात्मा करने के लिए जन्म लिया था। पादरी ने कहा कि ईसाई समुदाय के पवित्र ग्रंथ बाइबिल में मानव समाज को प्रेम और अहिंसा का संदेश दिया गया है। क्रिसमस का पर्व समाज के हर वर्ग के लिए है। इधर सुबह से शुरू हुए प्रार्थना सभा के क्रम में शहर के गिरिजा घरों में ईसाई समुदाय के श्रद्धालुओं ने पादरी की अगुवाई में घंटों प्रार्थना कर प्रभु यीशु से विश्व शांति के साथ मानव समाज में प्रेम और भाईचारे का आशीष मांगा। शहर के बोड़ाे स्थित सीएनआई चर्च, मोहनपुर स्थित कैथोलिक चर्च, स्टेशन रोड स्थित चर्च, बरगंडा स्थित पी. एच चर्च, जंगलपुरा मिशन गिरिजाघर में क्राइस्ट पर झूले प्रभु यीशु की मूर्ति के समक्ष प्रार्थना किया। इस दौरान प्रार्थना सभा का दौर घंटों चलने के बाद गिरिजा घरों में पादरी ने क्रिसमस का केक काटा, जिसमें काफी संख्या में ईसाई समुदाय के श्रद्धालु शामिल हुए। वहीं केक काटने के बाद प्रभु भोज भी किया गया। गिरिजाघर में ही समुदाय के श्रद्धालुओं ने पादरी के हाथों प्रभु यीशु का प्रसाद ग्रहण किया।
अनुष्ठानके साथ चला बधाई का दौर
धार्मिकअनुष्ठानों के बाद दौर शुरू हुआ, क्रिसमस की बधाई देने का। बच्चों से लेकर वृद्धों ने एक-दूसरे को ईसाई समुदाय की संस्कृति के अनुसार बधाई दिया। महिलाएं और युवतियां जहां पूरे उत्साह के साथ एक-दूसरे को बधाई दे रही थी। वहीं पादरी का पांव छूकर लोगों ने उनका आशीष लिया। मेरी क्रिसमस के स्वर भी कमोबेश, हर गिरिजा घरों में सारा दिन गूंजता रहा। प्रभु यीशु के प्रति स्नेह और अटूट आस्था के इस पर्व में ईसाई समुदाय के श्रद्धालु डूबे दिखे। इन सबों के बीच जब गिरिजा घरों में संथाली भाषा के गीतों की धुन पर डांस शुरू हुआ, तो उसका मनोरम दृश्य अलग ही देखने को मिला। बच्चों के साथ युवक-युवती पारंपरिक तरीकों के बीच डांस करते नजर आए। डांस का यह दृश्य लगभग सभी गिरिजा घरों में देखने को मिला। वहीं मौके पर सांता क्लॉज का वेश धरे युवक बच्चों और वृद्धों के बीच क्रिसमस का केक और टॉफी का वितरण कर रहे थे। जबकि क्रिसमस ट्री की सजावट भी आकर्षक ढंग से की गई थी।
{प्रार्थना के बाद युवक-युवतियों के नृत्य ने बढ़ाया उत्साह
{सुबह से ही जुटा रहा ईसाई समाज
hin_Deva hin_Deva hin_Deva mag_Deva mag_Deva hin_Deva hin_Deva hin_Deva hin_Deva hin_Deva hin_Deva